**Hortobágy Község Önkormányzatának 6. sz. napirend**

**Polgármesterétől**

# 

**E L Ő T E R J E S Z T É S**

(a képviselő-testület 2023. február 9-i nyilvános, rendkívüli ülésére)

**Tárgy:** Hortobágy község víziközműveire vonatkozó gördülő fejlesztési terv (2023-2037 tervezési időszak) módosítása

**Tisztelt Képviselő-testület!**

A víziközmű szolgáltatásról szóló 2011. évi CCIX. törvény (a továbbiakban: Vksztv.) 11. § (1) értelmében a szolgáltatás hosszú távú biztosíthatósága érdekében - a fenntartható fejlődés szempontjaira tekintettel - víziközmű-szolgáltatási ágazatonként tizenöt éves időtávra gördülő fejlesztési tervet (a továbbiakban: GFT) kell készíteni. A gördülő fejlesztési terv felújítási és pótlási tervből, valamint beruházási tervből áll.

A tervet az önkormányzat, mint ellátásért felelős köteles benyújtani az Energia Hivatalhoz jóváhagyás végett. A terv formai és tartalmi követelményeire vonatkozóan a Vksztv. egyes rendelkezéseinek végrehajtásáról szóló 58/2013. (II.27.) Korm. rendelet VIII./A fejezete, valamint a víziközművek gördülő fejlesztési terve részét képező felújítási és pótlási terv, valamint beruházási terv részletes tartalmi és formai követelményeiről szóló 61/2015. (X.21.) NFM rendelet ad részletes útmutatást.

A GFT a hatályos jogszabályi előírásoknak megfelelően a 2023-2037 évek között időszakra vonatkozóan tartalmazza három ütemben a fejlesztési elképzeléseket. Az első ütem a rövid távú – egy éves -, a második ütem a középtávú – kettő-öt éves, a harmadik ütem a hosszú távú hat-tizenöt év közötti fejlesztési elképzeléseket tartalmazza.

A jogszabályban előírt tervek – az ivóvízszolgáltatást végző Tiszamenti Regionális Vízművek Zrt. Hajdú-Bihar Megyei Üzemigazgatóságának közreműködésével és segítségével – elkészültek, azokat a Képviselő-testület 86/2022. (VIII. 30.) Hö. határozatával, valamint Hortobágy-Szásztelek vonatkozásában a 90/2022. (IX. 27.) Hö. határozatával elfogadta.

2023. február 1. napján érkezett a megkeresés a Tiszamenti Regionális Vízművek Zrt. részéről miszerint „A kialakult gazdasági helyzetre tekintettel a 2022. évi Gördülő Fejlesztési tervben tervezett felújításhoz szükséges beszerzések akadályba ütköztek, ezért a 2022. évre tervezett felújítási feladatok a betervezett forrással együtt átütemezésre kerültek 2023. évre.”

A módosítást tartalmazó dokumentumokat a határozat mellékleteként csatoltuk.

A módosított tervet a döntést követően haladéktalanul be kell benyújtani az Energia Hivatal felé.

Kérem a Tisztelt Képviselő-testületet hogy a 2023-2037 tervezési időszakra vonatkozó gördülő fejlesztési terv módosítását, annak mellékleteivel együtt áttanulmányozni és jóváhagyni szíveskedjen!

# HATÁROZATI JAVASLAT

Hortobágy Község Önkormányzatának Képviselő-testülete a víziközmű-szolgáltatásról szóló 2011. évi CCIX. törvény 11. § (1) bekezdésében foglalt hatáskörében eljárva Hortobágy Község Önkormányzata víziközműveinek 2023-2037 tervezési időszakra vonatkozó Gördülő Fejlesztési Tervének módosítását a határozat mellékletei szerint elfogadja és jóváhagyja.

A Képviselő-testület megbízza a polgármestert, hogy gondoskodjon a gördülő fejlesztési terv módosításának benyújtásáról - a fenti jogszabályban előírt formában és mellékletekkel az Energia Hivatal részére.

Határidő: döntést követően haladéktalanul

Felelős: Jakab Ádám András polgármester

Hortobágy, 2023. február 6.

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet** kirendeltség-vezető